Ynys Enlli

Ynys Enlli () lea Kymraeatnama guđát stuorimus suolu eatnama davveoasis Llŷna njárgga oarjegeažis. Suolu lea 2,5 kilomehtera guhkki ja dan alimus báiki Mynydd Enlli badjána 167 mehtera mearragierraga bajábeallái. Viidodat lea 180 hektára ja mátki nannánii golbma kilomehtera.https://www.enlli.org/amdano Dušše moadde olbmo ássá dán áigge sullos, muhto doppe lea hostealla gussiide.https://www.bardsey.org/gwybodaeth-hanfodolhttps://www.bbfo.org.uk/stay Sullui beassá fatnasiin Porth Meudwy hápmanis Aberdaron gilis.https://www.enlli.org/gwybodaeth-hanfodolhttps://www.bardseyboattrips.com

 Historjá 

Sullo oarjeoasis gávdnon ditnu bihtát duođastit, ahte Ynys Enllis leat leamašan olbmot jo sullii 1000–2000 jagi ovdal Kristusa.https://www.enlli.org/hanescynnar Bassi Cadfan () vuođđudii kloastara sullo davvegeahčái 500-logus maŋŋel Kristusa.https://web.archive.org/web/20200814051528/http://www.penllyn.com/1/compages/enlli/enlli.html Dat šattai fargga dehálaš báikin bassivádjoleddjiide ja árbedieđu mielde juobe 20 000 bassi olbmo leat hávdáduvvon sullui.http://www.pilgrims-way-north-wales.org/hanes.htmlhttp://www.llyn.info/indexcym.php Álgoálgosaš kelttalaš kloasttar buhttejuvvui 1200-logus Bassi Maria augustinolaš kloastariin (), muhto datge duššai jagis 1537, go Eŋglándda gonagas Henrik VIII () fallehii sullui.https://www.enlli.org/hanes Dan maŋŋá Ynys Enlli lei mearrarievváriid ássanbáikin gitta dasa, go suolu šattai Niwbwrcha lordda opmodahkan ja dohko vuođđuduvvui eanadolliid ja guolásteddjiid gilli 1700-logu gaskamuttus.

1700-logu loahpas Ynys Enlli oaččui iežas "gonagasa" (), gean bargu lei čoaggit vearuid ja čoavdit ássiid gaskasaš riidduid. Ii leat dieđus, mii lei vuosttas gonagasa namma ja mo árbevierru álggii, muhto oktiibuot vihtta olmmoš gearggai bargat Enlli gonagassan ovdal jagi 1926, goas árbevierru nogai maŋimus gonagasa Love Pritcharda jámidettiin.https://www.enlli.org/breninenlli

Jagis 1821 válbmanii 30 mehtera alla Enlli čuovgatoardna (), guhte lea olles Stuorra-Britannia alimus njealjehasa hápmásaš čuovgatoardna. Jagis 1913 sullos lei čuovgatoartna huksehusaid lassin guoktenuppelohkái viesu, guđiin stuorimus oassi ledje eanadolliid dálut. Mánát ožžo skuvlaoahpahusa sullii guokte diimmu juohke beaivve. Jagis 1953 sullui vuođđuduvvui loddedutkanstašuvdna ja jagis 1979 Ynys Enlli Vuođđudus () osttii olles sullo ulbmilin gáhttet dan luonddu, huksehusaid ja arkeologalaš čuozáhagaid.https://www.enlli.org/ymddiriedolaeth-ynys-enlli

 Gáldut 

Kategoriija:Kymraeatnama sullot